Ek lees self: Repelsteeltjie
Dié buitengewone boekies is spesiaal ontwerp om kinders met aanvangslees te help. Die bekende sprokies, opwindende kunswerk en eenvoudige teks sorg vir 'n suksesvolle eerste leeservaring. Ons uitstekende nuwe kunstenaar, Dale Blankenaar se speelse, tong-in-die-kies illustrasies is die perfekte lokmiddel om kleintjies blitsig leesverlaaf te maak.
En toe kom Tom
Vir Kix het alles verander toe daar eendag 'n pragtige wit berghond by hulle aankom. Hy maak vriende met dié geheimsinnige hond, wat hy Tom noem. Tom hou daarvan om heeltyd by Kix te wees en dit is vir hom lekker om gedurig gestreel te word. Maar Kix is bekommerd, want sê nou net die eienaar wil Tom terughê? Tydens 'n spanningsvolle nag moet Kix bewys hoe lief hy vir sy hond is.
Hierdie boek is gebaseer op 'n ware verhaal. Toe Edward van de Vendel by familie in Kanada was, het daar 'n groot, wit hond by hulle aangekom....Die avontuur wat hulle met dié hond beleef het, staan nou in hierdie boek.
'Hierdie hartverwarmende verhaal is een van Edward van de Vendel se beste boeke.' - Trouw
Edward van de Vendel (1964) het in Beesd grootgeword, 'n dorpie in Betuwe. Hy het in Culemborg skoolgegaan, waarna hy aan die Pedagogische Academie studeer en saam met ander stigterslede 'n skool in Heemstede opgerig het. Hy publiseer in 1996 sy eerste kinderboek en skryf sedert 2001 voltyds. Sy oeuvre sluit in: poësie, jeugromans, dramas en nie-fiksie. Hy hou hom ook besig met lied- en prenteboektekste en publiseer hoofsaaklik by Querido in Amsterdam en die Belgiese uitgewer De Eenhoorn. Sy werk is onder andere in Duits, Spaans, Frans, Italiaans, Noors, Deens, Chinees en Portugees vertaal. n 2013 verskyn die prenteboek Een miljoen vlinders (met illustrasies deur Carll Cneut) in Afrikaans by Protea Boekhuis, en in 2015 verskyn Toen kwam Sam (met illustrasies deur Philip Hopman) as En toe kom Tom.
Daniel Hugo was 'n spesialisomroeper by Radiosondergrense en verantwoordelik vir die literêre program 'Leeskring'. Hy is 'n gerekende digter met 13 poësiebundels op sy kerfstok. As vertaler het hy reeds die werke van o.a. Tom Lanoye, Rutger Kopland, Herman de Coninck, Harry Mulisch, Herman van Veen en Cecily Mary Barker in Afrikaans vertaal.
Die kido-dinges of te wel die kidoteek, is byna soos 'n biblioteek. Maar by 'n kidoteek ruil 'n mens nie boeke om nie. By 'n kidoteek ruil 'n mens kinders om. Wanneer Erik se pa-hulle hom by die kidoteek gaan omruil vir 'n meer gehoorsame en ordentlike krulkop-dogtertjie, beland hy by Meneer en Mevrou de Kommer. Die twee bekommer hulle oor alles - motorfietse, inbrekers, monsters, satelliete en insekte. Skielik lyk Erik se eie gesin vir hom glad nie meer so sleg nie en verlang hy selfs so 'n bietjie na hulle.
Net toe dinge onuithoudbaar begin raak by die De Kommers, ontdek hy dat daar ook 'n oudoteek is waar ouers omgeruil kan word. En wie tref hy by die oudoteek aan toe hy die De Kommers gaan omruil? Niemand anders as sy eie ouers nie - en hulle smeek vir Erik om hulle terug te neem!
Fantasi Minileesboek: Dis 'n hondelewe
Daar is min dinge beter as die mens se beste vriend. Maar ai, wat 'n hondelewe! Gelukkig kry elke hond sy dag.
Kuikentjie en Eendjie is beste maatjies. Op 'n dag wil hulle mammas hulle nie toelaat om saam te speel nie: Kuikentjie ruik na stowwerige strooi en Eendjie na klam hout.